ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องการใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่พ.ศ. ๒๕๕๖ โดยที่เป็นการสมควรกำหนดหลักเกณฑ์และวิธีการใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่เพื่อสนับสนุนการแข่งขันโดยเสรีอย่างเป็นธรรมและให้ผู้ใช้บริการได้รับบริการที่มีคุณภาพและมีประสิทธิภาพอาศัยอำนาจตามความในมาตรา ๒๗ (๖) (๘) (๒๔) มาตรา ๒๙ ประกอบมาตรา ๘๑แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบมาตรา ๒๕ และมาตรา๒๖ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติจึงกำหนดหลักเกณฑ์การใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่ไว้ดังต่อไปนี้ข้อ ๑ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องการใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่ พ.ศ.๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ และคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนการใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่ให้เป็นไปตามหลักเกณฑ์และวิธีการที่กำหนดในประกาศนี้โดยไม่อยู่ภายใต้บังคับตามประกาศคณะกรรมการกิจการโทรคมนาคมแห่งชาติว่าด้วยการใช้และเชื่อมต่อโครงข่ายโทรคมนาคม พ.ศ. ๒๕๔๙ในส่วนที่เกี่ยวกับการใช้โครงข่ายโทรคมนาคมข้อ ๔ ในประกาศนี้คณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมแบบที่สาม ที่ให้บริการโทรศัพท์เคลื่อนที่ตามกฎหมายว่าด้วยการประกอบกิจการโทรคมนาคม และให้หมายความรวมถึงผู้ได้รับอนุญาตสัมปทาน หรือสัญญาให้ประกอบกิจการโทรคมนาคมจากบริษัท ทีโอที จำกัด (มหาชน)หรือบริษัท กสท โทรคมนาคม จำกัด (มหาชน)เพื่อให้บริการโทรศัพท์เคลื่อนที่อยู่ก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ ใช้บังคับการใช้โครงสร้างพื้นฐานโทรคมนาคมร่วมกัน หมายความว่า การใช้โครงสร้างพื้นฐานโทรคมนาคมของผู้รับใบอนุญาตรายหนึ่งโดยผู้รับใบอนุญาตรายอื่นเพื่อให้บริการโทรศัพท์เคลื่อนที่ของตน ทั้งนี้ตามหลักเกณฑ์และวิธีการที่กำหนดในประกาศนี้ข้อเสนอการใช้โครงสร้างพื้นฐานโทรคมนาคมร่วมกัน หมายความว่า ข้อเสนอให้บริการเข้าถึงเพื่อใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่ตามหลักเกณฑ์และวิธีการที่กำหนดในประกาศนี้ซึ่งจัดทำโดยผู้รับใบอนุญาตหมวด ๑หมวดทั่วไป ข้อ ๕ผู้รับใบอนุญาตมีหน้าที่ให้ผู้รับใบอนุญาตรายอื่นใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่ตามหลักเกณฑ์และวิธีการที่กำหนดในประกาศนี้ทั้งนี้โครงสร้างพื้นฐานโทรคมนาคมสำหรับโครงข่ายโทรศัพท์เคลื่อนที่ที่ต้องมีการใช้ร่วมกันให้เป็นไปตามภาคผนวกแนบท้ายประกาศนี้การใช้โครงสร้างพื้นฐานโทรคมนาคมร่วมกันตามวรรคหนึ่งให้ผู้รับใบอนุญาตปฏิบัติต่อผู้รับใบอนุญาตที่ขอใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่ทุกรายอย่างเป็นธรรมสมเหตุสมผล และไม่เลือกปฏิบัติข้อ ๖ผู้รับใบอนุญาตมีหน้าที่ ดังต่อไปนี้(๑) จัดทำข้อเสนอการใช้โครงสร้างพื้นฐานโทรคมนาคมร่วมกันให้เป็นไปตามหลักเกณฑ์และวิธีการตามหมวด๒(๒)แจ้งข้อมูลที่จำเป็นและถูกต้องให้ผู้รับใบอนุญาตรายอื่นที่ขอใช้โครงสร้างพื้นฐานโทรคมนาคมร่วมกันทราบเพื่อให้สามารถดำเนินการเข้าถึงเพื่อใช้โครงสร้างพื้นฐานโทรคมนาคมร่วมกันได้เมื่อได้รับการร้องขอ(๓)ดำเนินการเจรจาทำความตกลงในเงื่อนไขของสัญญาการใช้โครงสร้างพื้นฐานโทรคมนาคมร่วมกันด้วยเจตนาสุจริต(๔)อำนวยความสะดวกให้แก่ผู้รับใบอนุญาตรายอื่นในการเข้าใช้โครงสร้างพื้นฐานโทรคมนาคมของตนเอง(๕) ไม่กระทำการอันมีลักษณะเป็นการผูกขาดลดหรือจำกัดการใช้โครงสร้างพื้นฐานโทรคมนาคมร่วมกัน(๖)ไม่กระทำการอันมีลักษณะเป็นการเลือกปฏิบัติต่อผู้รับใบอนุญาตที่ขอใช้โครงสร้างพื้นฐานโทรคมนาคมร่วมกันข้อ ๗ผู้รับใบอนุญาตอาจปฏิเสธไม่ให้ผู้รับใบอนุญาตรายอื่นร่วมใช้โครงสร้างพื้นฐานโทรคมนาคมของตนเองได้เฉพาะกรณีดังต่อไปนี้(๑) โครงสร้างพื้นฐานโทรคมนาคมที่มีอยู่ไม่เพียงพอแก่การให้ผู้รับใบอนุญาตรายอื่นใช้โครงสร้างพื้นฐานโทรคมนาคมร่วมกัน(๒)การใช้โครงสร้างพื้นฐานโทรคมนาคมร่วมกันมีปัญหาทางเทคนิคที่อาจก่อให้เกิดการรบกวนกิจการโทรคมนาคมหรือเป็นเหตุขัดขวางการโทรคมนาคมให้ผู้รับใบอนุญาตซึ่งปฏิเสธไม่ให้ใช้โครงสร้างพื้นฐานโทรคมนาคมสำหรับโครงข่ายโทรศัพท์เคลื่อนที่ตามวรรคหนึ่งมีหน้าที่ชี้แจงหรือแสดงเหตุแห่งการปฏิเสธนั้นข้อ ๘ค่าตอบแทนการใช้โครงสร้างพื้นฐานโทรคมนาคมร่วมกันให้เป็นไปตามข้อตกลงระหว่างผู้รับใบอนุญาตซึ่งได้ตกลงร่วมกัน ทั้งนี้ ค่าตอบแทนดังกล่าวต้องเป็นอัตราที่เป็นธรรมสมเหตุสมผล และไม่เลือกปฏิบัติหมวด ๒ข้อเสนอการใช้โครงสร้างพื้นฐานโทรคมนาคมร่วมกัน ข้อ ๙ข้อเสนอการใช้โครงสร้างพื้นฐานโทรคมนาคมร่วมกันต้องจัดทำเป็นเอกสารแสดงเจตนาให้ใช้บริการโครงสร้างพื้นฐานโทรคมนาคมร่วมกันโดยอย่างน้อยต้องประกอบด้วยรายละเอียด ดังต่อไปนี้(๑) รายชื่อและรายละเอียดของโครงสร้างพื้นฐานโทรคมนาคมข้อกำหนดและเงื่อนไขสำหรับการใช้โครงสร้างพื้นฐานโทรคมนาคมร่วมกันรวมถึงกระบวนการและระยะเวลาการเจรจาข้อตกลงการใช้โครงสร้างพื้นฐานโทรคมนาคมร่วมกัน(๒) ข้อกำหนดและรายละเอียดทางเทคนิคสำหรับการใช้โครงสร้างพื้นฐานโทรคมนาคมร่วมกันอย่างชัดเจน(๓) กระบวนการและวิธีการใช้โครงสร้างพื้นฐานโทรคมนาคมร่วมกัน(๔) รายละเอียดเกี่ยวกับอาคารสถานที่ สถานที่ตั้งพื้นที่ติดตั้งอุปกรณ์ สาธารณูปโภค และสิ่งอำนวยความสะดวกอื่นที่ต้องใช้สำหรับการใช้โครงสร้างพื้นฐานโทรคมนาคมร่วมกัน(๕) ค่าตอบแทนการใช้โครงสร้างพื้นฐานโทรคมนาคมร่วมกัน(๖)ข้อกำหนดเกี่ยวกับหน้าที่และความรับผิดชอบของผู้รับใบอนุญาตที่ขอใช้โครงสร้างพื้นฐานโทรคมนาคมและผู้รับใบอนุญาตที่ให้ใช้โครงสร้างพื้นฐานโทรคมนาคมรวมทั้งเงื่อนไขเกี่ยวกับการรักษาความลับ การเปิดเผยข้อมูลและมาตรการด้านความปลอดภัย(๗) เงื่อนไขและขั้นตอนการดำเนินการในกรณีของการขอขยาย เพิ่มเติมหรือลดการใช้โครงสร้างพื้นฐานโทรคมนาคมและกรณีการเปลี่ยนแปลงโครงสร้างพื้นฐานโทรคมนาคมที่มีอยู่เดิม(๘) ขั้นตอน วิธีการ และระยะเวลาดำเนินการของผู้รับใบอนุญาตที่ให้ใช้โครงสร้างพื้นฐานโทรคมนาคมที่มีต่อข้อร้องเรียนและข้อโต้แย้งของผู้รับใบอนุญาตที่ขอใช้โครงสร้างพื้นฐานโทรคมนาคม(๙) บทกำหนดความรับผิดกรณีผิดเงื่อนไขของสัญญา(๑๐) บุคคลและสถานที่ที่ติดต่อได้ข้อ ๑๐ข้อเสนอการใช้โครงสร้างพื้นฐานโทรคมนาคมร่วมกัน ต้องไม่มีลักษณะดังต่อไปนี้(๑) มีเงื่อนไขอันเป็นการเลือกปฏิบัติ แบ่งแยกหรือกีดกันผู้รับใบอนุญาตรายอื่น(๒) มีเงื่อนไขที่ไม่สมเหตุสมผลที่อาจเป็นเหตุให้เกิดการผูกขาดหรือลด หรือจำกัดการแข่งขันในการให้บริการโทรคมนาคม(๓) มีค่าตอบแทนการใช้โครงสร้างพื้นฐานโทรคมนาคมร่วมกันที่ไม่เป็นธรรมไม่สมเหตุสมผล หรือเลือกปฏิบัติ(๔) มีเงื่อนไขทำให้ผู้ใช้บริการเสียประโยชน์ข้อ ๑๑ให้ผู้รับใบอนุญาตที่จะให้ใช้โครงสร้างพื้นฐานโทรคมนาคมร่วมกันมีหน้าที่เปิดเผยข้อเสนอการใช้โครงสร้างพื้นฐานโทรคมนาคมร่วมกันเป็นการทั่วไปและจัดส่งสำเนาข้อเสนอการใช้โครงสร้างพื้นฐานโทรคมนาคมร่วมกันให้คณะกรรมการภายในกำหนดเวลาดังต่อไปนี้(๑)ในกรณีที่เป็นผู้รับใบอนุญาตอยู่ก่อนวันที่ประกาศนี้มีผลใช้บังคับให้จัดส่งภายในเก้าสิบวันนับแต่วันที่ประกาศฉบับนี้มีผลใช้บังคับ(๒) ในกรณีที่เป็นผู้รับใบอนุญาตภายหลังจากที่ประกาศนี้มีผลใช้บังคับให้จัดส่งภายในเก้าสิบวันนับแต่วันที่เริ่มให้บริการหมวด ๓ขั้นตอนและกระบวนการเจรจาสัญญาการใช้โครงสร้างพื้นฐานโทรคมนาคมร่วมกัน ข้อ ๑๒ผู้รับใบอนุญาตที่จะขอใช้โครงสร้างพื้นฐานโทรคมนาคมร่วมกันจะต้องจัดทำหนังสือแสดงเจตจำนงโดยชัดแจ้งและด้วยเจตนาสุจริตแก่ผู้รับใบอนุญาตที่จะให้ใช้โครงสร้างพื้นฐานโทรคมนาคมร่วมกันว่ามีความประสงค์จะขอทำสัญญาการใช้โครงสร้างพื้นฐานโทรคมนาคมร่วมกันตามเงื่อนไขที่กำหนดไว้ในข้อเสนอการใช้โครงสร้างพื้นฐานโทรคมนาคมร่วมกันข้อ ๑๓ผู้รับใบอนุญาตต้องไม่กระทำการ ดังต่อไปนี้(๑)ปฏิเสธไม่ให้ใช้โครงสร้างพื้นฐานโทรคมนาคมร่วมกันโดยไม่มีเหตุผลอันสมควรตามกฎหมาย(๒) ละเลย ประวิงเวลาหรือทำให้ล่าช้าในการเจรจาหรือการทำสัญญาการใช้โครงสร้างพื้นฐานโทรคมนาคมร่วมกัน(๓) ปฏิเสธที่จะให้หรือเปิดเผยข้อมูลสารสนเทศที่ถูกต้องและจำเป็นในการใช้โครงสร้างพื้นฐานโทรคมนาคมร่วมกัน(๔)กำหนดเงื่อนไขการใช้โครงสร้างพื้นฐานโทรคมนาคมร่วมกันที่มีลักษณะเป็นการกีดกันการใช้โครงสร้างพื้นฐานโทรคมนาคมร่วมกันข้อ ๑๔ผู้รับใบอนุญาตที่จะให้ใช้โครงสร้างพื้นฐานโทรคมนาคมร่วมกันและผู้รับใบอนุญาตที่จะขอใช้โครงสร้างพื้นฐานโทรคมนาคมร่วมกันจะต้องเจรจาเกี่ยวกับสัญญาการใช้โครงสร้างพื้นฐานโทรคมนาคมร่วมกันตามแนวทางในข้อเสนอการใช้โครงสร้างพื้นฐานโทรคมนาคมร่วมกันของผู้รับใบอนุญาตที่จะให้ใช้โครงสร้างพื้นฐานโทรคมนาคมร่วมกัน ทั้งนี้ ให้ถือว่าวันที่ผู้รับใบอนุญาตที่จะให้ใช้โครงสร้างพื้นฐานโทรคมนาคมร่วมกันได้รับหนังสือขอใช้โครงสร้างพื้นฐานโทรคมนาคมร่วมกันเป็นวันเริ่มต้นของการเจรจาข้อ ๑๕สัญญาการใช้โครงสร้างพื้นฐานโทรคมนาคมร่วมกันจะต้องมีการกำหนดหน้าที่และความรับผิดชอบระหว่างคู่สัญญาที่ชัดเจนและไม่ทำให้ผู้ใช้บริการเสียประโยชน์ ไม่เป็นการเลือกปฏิบัติแบ่งแยกหรือกีดกันผู้รับใบอนุญาตรายอื่นและไม่มีข้อกำหนดหรือเงื่อนไขอันมีลักษณะเป็นการผูกขาด ลดหรือจำกัดการใช้โครงสร้างพื้นฐานโทรคมนาคมร่วมกันหรือการแข่งขันโดยเสรีอย่างเป็นธรรมหมวด ๔กระบวนการระงับข้อพิพาทและการกำกับดูแล ข้อ ๑๖หากผู้รับใบอนุญาตที่จะให้ใช้โครงสร้างพื้นฐานโทรคมนาคมร่วมกันและผู้รับใบอนุญาตที่จะขอใช้โครงสร้างพื้นฐานโทรคมนาคมร่วมกันไม่สามารถเจรจาตกลงกันได้ภายในเก้าสิบวันนับแต่วันเริ่มต้นของการเจรจาให้ถือว่ามีข้อพิพาทเกิดขึ้นข้อ ๑๗ในกรณีที่มีข้อพิพาทเกิดขึ้นเกี่ยวกับการใช้โครงสร้างพื้นฐานโทรคมนาคมร่วมกันคู่กรณีมีสิทธิร้องขอให้คณะกรรมการวินิจฉัยชี้ขาด โดยยื่นคำร้องเป็นหนังสือพร้อมรายละเอียดข้อเท็จจริงและหลักฐานต่าง ๆ ที่เกี่ยวข้อง ทั้งนี้ คณะกรรมการจะพิจารณาวินิจฉัยชี้ขาดให้แล้วเสร็จภายในเก้าสิบวันนับแต่วันที่ได้รับข้อพิพาทในกรณีที่คณะกรรมการไม่อาจพิจารณาให้แล้วเสร็จภายในระยะเวลาดังกล่าวได้ให้ขยายระยะเวลาการพิจารณาวินิจฉัยชี้ขาดออกไปอีกได้ตามความจำเป็น แต่ทั้งนี้ต้องไม่เกินหกสิบวันนับแต่วันครบกำหนดเวลาดังกล่าวข้อ ๑๘ในกรณีที่เป็นข้อพิพาทเกี่ยวกับค่าตอบแทนการใช้โครงสร้างพื้นฐานโทรคมนาคมร่วมกันคณะกรรมการจะนำหลักการคำนวณจากต้นทุนที่เกิดขึ้นจริงโดยวิธีการจัดสรรต้นทุนทั้งหมด(fully distributed cost)มาใช้เป็นเกณฑ์ในการพิจารณากำหนดค่าตอบแทนข้อ ๑๙ผู้รับใบอนุญาตที่ให้ใช้โครงสร้างพื้นฐานโทรคมนาคมร่วมกันมีหน้าที่จัดส่งสำเนาสัญญาการใช้โครงสร้างพื้นฐานโทรคมนาคมร่วมกันให้คณะกรรมการภายในสิบห้าวันนับแต่วันที่ได้มีการลงนามในสัญญาและต้องเปิดเผยสัญญาและเงื่อนไขเกี่ยวกับการใช้โครงสร้างพื้นฐานโทรคมนาคมร่วมกันเป็นการทั่วไปในกรณีที่มีการยกเลิกหรือแก้ไขเปลี่ยนแปลงสัญญาหรือเงื่อนไขเกี่ยวกับการใช้โครงสร้างพื้นฐานโทรคมนาคมร่วมกันหรือระงับการใช้โครงสร้างพื้นฐานโทรคมนาคมร่วมกันให้ผู้รับใบอนุญาตที่ให้ใช้โครงสร้างพื้นฐานโทรคมนาคมร่วมกันมีหน้าที่จัดส่งสำเนาสัญญาและเปิดเผยสัญญาโดยให้นำความในวรรคหนึ่งมาใช้บังคับโดยอนุโลมข้อ ๒๐ในกรณีที่คณะกรรมการเห็นว่าสัญญาและเงื่อนไขเกี่ยวกับการใช้โครงสร้างพื้นฐานโทรคมนาคมร่วมกันไม่เป็นไปตามที่กำหนดในประกาศนี้หรือขัดต่อกฎหมาย คณะกรรมการอาจสั่งให้ดำเนินการแก้ไขภายในระยะเวลาที่กำหนดประกาศณ วันที่ ๒๔ เมษายน พ.ศ. ๒๕๕๖พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก แนบท้ายประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง การใช้โครงสร้างพื้นฐานโทรคมนาคมร่วมกันสำหรับโครงข่ายโทรศัพท์เคลื่อนที่พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒ พฤษภาคม ๒๕๕๖โชติกานต์/ผู้ตรวจ๙ พฤษภาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๕๓ ง/หน้า ๓๕/๒๙ เมษายน ๒๕๕๖